**Зарипова Майсәрә Каюм кызы**



Зарипова Майсәрә Каюм кызы 1928 нче елның 8 нче февралендә Балтач районы Чепья авылында туган. Әтисе Каюм, әнисе Өммегөлсем исемле булган. Сугыш башланганда Майсәрә апа Чепья мәктәбендә 6 класста укыган. Әтисе сугыш башлануга сугышка киткән, хәбәрсез югалган. Ике абыйсы сугышта үлгән. Сугыш вакытында мәктәптә төрле эшләрдә булыш-каннар, яшелчә үстергәннәр. Базар көнне

яшелчәләрне Шушма авылына атка төяп алып барып сатканнар, җыелган акча фронтка киткән.

Майсәрә апа 7 класс тәмамлаган. Чепьяда артильдә хисапчы, прокуратурада секретарь булып эшләгән. Бөрбашка килен булып килгәч, Бөрбаш фермасында хисапчы эшен башкарган.

Майсәрә апа белән Ильяс абыйның тугыз балалары туган, алтысы исән-сау үскән. Егерме биш онык, оныкчыклары бар. Хәзерге вакытта Майсәрә апа Бөрбаш авылында улы, килене тәрбиясендә яши. Биш вакыт намаз укый, шушы матур, тыныч тормышка шөкер итә.