**Хәйретдинов Зәйнәгетдин Шәйхетдин улы**

**Хәйретдинова Руфия Галимулла кызы**



Хәйретдинов Зәйнәгетдин 1936 нчы елның 20 нче ноябрендә Бөрбаш авылында туа. Әтисе Шәйхетдин, әнисе Фәрхәнә исемле була. Бөек Ватан сугышында Зәйнәгетдин абыйның бабасы катнаша. Зәйнәгетдин абый 7 класс белем алган. Яхшы укыса да, алга таба белем алырга мөмкинчелек булмаган. Зәйнәгетдин абый шушы авылда туып үскән, 1940 елгы Гафиулла кызы Руфия апа белән гаилә кора. Алар биш бала тәрбияләп үстерәләр. Руфия апа гомер буе фермада эшли, бозаулар карый, сыер сава. “Авырлыкларны бик күп күрдек: урак белән ашлык урдык, чалгы белән борчак чаптык, көлтә бәйләдек, салам кактык, ә хәзерге тормышыбыз бик рәхәт, Аллага шөкер!” - дип алар бүгенге көннәренә шатланып, улы, килене тәрбиясендә тыныч гомер кичерә.