**Фәйзрахманова Сәвия Шәрифулла кызы**

Файзрахманова Сәвия апа 1945 елның 3нче октябрендә Бөрбаш авылында дөньяга килә. Әтисе Нигаматуллин Шәрифулла, әнисе Зәйтүнә исемле. Әтисе инженер, әнисе колхозчы булган. Сәвия апаның яшьлек еллары авыр заманга туры килә. Укыган вакытта язарга ручка, дәфтәр булмаган, класслар бик салкын булган. Черек бәрәңге ашап, бәрәңгегә алабута оны кушып ипи, кычыткан турап аш пешергәннәр.

Сәвия апа тормыш иптәше итеп авылдашы Харис абыйны сайлый. Алар 5 бала тәрбияләп үстерә. Хәзерге вакытта Сәвия апа улы, килене тәрбиясендә туган авылында гомер итә. Биш вакыт намазын калдырмый, авылдашларына кулыннан килгәнчә ярдәм итә. “Без күргәннәрне балаларым, оныкларым күрмәсен иде!” - дип тели Сәвия апа.