**Миннебаева Әнвәр Зәки кызы**

Миннебаева Әнвәр апа 1939 елның 31 нче декабрендә Нормабаш авылында туа. Тормыш иптәше итеп Зәкиулла абыйны сайлый. Алар дүрт бала тәрбияләп үстерәләр.

- Бала чагым бик авыр заманга туры килде. Ачлы-туклы яшәдек, черек бәрәңге, алабута ашап үстек. Кияргә кием булмады. Аякта чабата иде. Өйне салам ягып җылыттык. Биш класс укыганнан соң мунчала төшердем, урман кистем, колхозда төрле эштә эшләдем. Хәзер томышлар рәхәт, яшьлектә күпне күрсәк тә картлыгыбыз тынычлыкта үтә. Кабат сугышларны күрергә язмасын.